**Výzva na predkladanie cenovej ponuky**

1. **Identifikácia verejného obstarávateľa.**

**Názov organizácie:** GAUDEAMUS – zariadenie komunitnej rehabilitácie, ďalej len

„GAUDEAMUS – ZKR“

**IČO:** 00603287

**DIČ:** 2020919098

**Sídlo organizácie:** Mokrohájska cesta 3, 845 12 Bratislava

**Kontaktná osoba:** Bc. Vojtech Mrkávek

**Telefón:** 0905 785422

**E-mail:** prevadzkar@mokrohajska.sk

**Internetová stránka:** www.mokrohajska.sk

1. **Predmet zákazky:** Dodávka a montáž 4 ks kotlov v 3D – bazéne.

**Opis predmetu zákazky:**

Predmetom zákazky je demontáž starých kotlov – 4 ks, úprava rozvodov ÚK. Montáž nových kotlov - 4 ks triedy sezónnej energetickej účinnosti kúrenia A, maximálny tepelný výkon 42,5 kW, min. a max tepelný výkon na vykurovanie 13,0 – 45,0 kW, palivo – zemný plyn, spotreba plynu 1,28 – 4,52 m³/h, min. a max. pretlak vykurovacieho systému 0,8 – 3,0 bar, max. výstupná teplota vykurovacej vody 80 °C, účinnosť kotla 98 – 106 %, menovité napájacie napätie/frekvencia 230/50˜, pomocná el. ,energia pri menovitom tepelnom príkone 198,4 W, stupeň krytia el. častí IP41, priemer dymovodu 80/125,2x80 mm. Demontáž starej regulácie, montáž novej regulácie + elektroinštalácia. Montáž odvodu spalín, vyhotovenie odvodu kondenzátu. Uvedenie do prevádzky, nastavenie, zaškolenie obsluhy. Odvoz a likvidáciu odpadu, dopravné náklady, vyčistenie objektu.

**Iné podmienky:**

Predmet zákazky musí byť vyhotovený na vysokej kvalitatívnej úrovni stavebných prác, pri dodržaní parametrov zadania, platných STN noriem, technologických postupov, všeobecne záväzných technických požiadaviek na stavebné práce, platných právnych, prevádzkových a bezpečnostných predpisov.

Všetky materiály a technológie použité v procese realizácie musia byť platné certifikované, resp. musia byť v súlade so zákonom č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

Uchádzač nesie plnú zodpovednosť za materiál a zariadenie nachádzajúce sa na pracovisku.

Uchádzač zodpovedá za poškodenie vedení inžinierskych sietí spôsobené pri výkone prác a je povinný ich uviesť do pôvodného stavu na vlastné náklady.

Uchádzač bude práce vykonávať prednostne v pracovných dňoch.

Uchádzač je povinný rešpektovať požiadavku verejného obstarávateľa na dôsledné denné upratanie pracoviska po ukončení prác, dopravu a odvoz stavebného odpadu na skládku v súlade s platnými právnymi predpismi.

Uchádzač počas realizácie predmetu zákazky zabezpečí čistotu a poriadok na pracovisku.

Uchádzač odstráni na vlastné náklady odpady, ktoré sú výsledkom jeho činností pri realizácii predmetu zákazky. V prípade nesplnenia týchto požiadaviek môže verejný obstarávateľ na náklady uchádzača zabezpečiť poriadok a vzniknuté náklady odúčtovať z konečnej fakturácie.

Nakladanie s odpadmi je uchádzač povinný realizovať v zmysle príslušných právnych predpisov upravujúcich nakladanie s odpadmi. Náklady na odvoz a likvidáciu stavebného odpadu a poplatok za uloženie odpadu musia byť uchádzačom zohľadnené v cenovej ponuke.

Prípadné škody – postihy, ktoré by vznikli verejnému obstarávateľovi zanedbaním povinností uchádzača v tejto súvislosti, bude hradiť uchádzač. V prípade, že zo strany správneho orgánu dôjde k udeleniu pokuty alebo inej sankcie voči verejnému obstarávateľovi z dôvodu pochybenia na strane uchádzača v tejto veci, túto znáša a uhradí v určenej lehote uchádzač.

1. Vzhľadom na špecifické podmienky a druh prác a za účelom špecifikácie rozsahu prác, množstiev a druhov potrebných materiálov a spôsobu realizácie verejný obstarávateľ doporučuje miestnu obhliadku realizácie predmetu zákazky, aby si záujemcovia sami overili potrebný rozsah činností a získali potrebné informácie nevyhnutné na prípravu a spracovanie ponuky tak, aby ponuka bola kvalifikovaná a zohľadňovala celý objem potrebných činností na realizáciu predmetu zákazky. Výdavky spojené s obhliadkou idú na ťarchu záujemcu.

Obhliadku je možné uskutočniť v pracovných dňoch v čase od 8:00 hod. do 15:00 hod. po telefonickom dohovore s kontaktnými osobami uvedenými v bode 1. tejto výzvy.

***Upozornenie:*** *Po vysúťažení víťaznej ponuky za dielo sa nebude víťaznému uchádzačovi pri fakturácií prác nad rámec cenovej ponuky prihliadať, pokiaľ bolo možné tieto práce zahrnúť do ponuky po obhliadke stavby.*

1. **Spoločný slovník obstarávania (CPV):** 44621220-7 Kotly ústredného kúrenia
2. **Druh zákazky a predpokladaná hodnota zákazky:**

Zákazka na dodanie stavebnej práce, zákazka s nízkou hodnotou podľa §117 zákona o verejnom obstarávaní.

Predpokladaná hodnota zákazky je stanovená vo výške **12 014 € bez DPH**

1. **Zdroj finančných prostriedkov:** Predmet zákazky bude financovaný z prostriedkov rozpočtu GAUDEAMUS – ZKR.GAUDEAMUS – ZKR neposkytuje zálohy na plnenie predmetu zákazky. Predmet zákazky bude hradený bezhotovostnou platbou. Právo vystaviť faktúru vznikne predávajúcemu po odovzdaní a prevzatí zmluvného plnenia. Faktúra je splatná do 30 dní od dňa doručenia.
2. **Miesto a termín dodania predmetu zákazky:** Mokrohájska cesta 3, 845 12 Bratislava. Dodanie predmetu zákazky bude od 29.11.2019 do 31.12.2019.
3. **Typ zmluvného vzťahu:** Objednávka
4. **Náklady na ponuku:** Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa.
5. **Podmienky účasti uchádzačov:**

10.1 **Osobné postavenie**

 Uchádzač musí spĺňať podmienky účasti:

* týkajúce sa osobného postavenia podľa § 32 ods. 1 písm. f) zákona č.343/2015 Z. z. o verejnom obstarávaní a preukázať ich splnenie čestným vyhlásením podľa § 32 ods. 2 písm. f) o tom, že uchádzač nemá zákaz účasti vo verejnom obstarávaní.
1. **Obsah ponuky:** Kontaktné údaje uchádzača (názov, adresa, kontaktná osoba – telefón, mail, IČO), cenová ponuka s DPH vrátane dopravy a všetkých nákladov súvisiacich s dodaním požadovaného množstva.
* Cenová ponuka.
* Čestné vyhlásenie podľa § 32 ods. 2 písm. f) o tom, že uchádzač nemá zákaz účasti vo verejnom obstarávaní (príloha č. 1).
* Čestné vyhlásenie o konflikte záujmov.(príloha č.2).
1. **Kritéria na hodnotenie ponúk:**

Najnižšia cena v € s DPH za predmet zákazky.

1. **Mena a ceny uvádzané v ponuke:** EURO, cena s DPH
2. **Miesto a lehota na predkladanie ponuky:** ponuky budú zasielané poštou na adresu GAUDEAMUS – ZKR, mailom na buckova@mokrohajska.sk, prípadne osobne (Ing. Bučková) **do 22.11.2019 do 11,00 hod.**
3. **Vyhodnotenie ponúk:** 22.11.2019 o 13,00 hod.
4. **Oznámenie o výsledku vyhodnotenia ponúk:** výsledok z vyhodnotenia bude zasielaný mailom všetkým dodávateľom, ktorí predložia ponuky
5. **Doplňujúce informácie:**
	1. Verejný obstarávateľ určí úspešného uchádzača za podmienok, že:
* splnil všetky podmienky účasti,
* ponúkol najnižšiu sadzbu za predmet zákazky v Euro s DPH.
	1. Verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:
* ani jedna z predložených ponúk nebude zodpovedať požiadavkám stanovených v tejto výzve,
* sa zmenili okolnosti, za ktorých bolo toto obstarávanie vyhlásené,
* ponuka uchádzačov bude vyššia ako predpokladaná hodnota zákazky,
* nebude predložená ani jedna ponuka.
	1. Uchádzači nemajú nárok na náhradu nákladov spojených s účasťou na tomto obstarávaní.
	2. Verejný obstarávateľ si vyhradzuje právo odmietnuť všetky predložené ponuky.
	3. Prípadné nejasnosti je možné konzultovať s kontaktnou osobou:

Vojtech Mrkávek, e-mail: prevadzkar@mokrohajska.sk, tel.: 0905 785 422.

* 1. Ak úspešný uchádzač nepotvrdí objednávku GAUDEAMUS – ZKR z vlastného rozhodnutia, GAUDEAMUS - ZKR má právo vystaviť objednávku uchádzačovi, ktorý v súťaži skončil ako druhý v poradí.

V Bratislave 14.11.2019 PhDr. Štefan Tvarožek

 riaditeľ, GAUDEAMUS – ZKR

Prílohy:

č.1 - Čestné vyhlásenie o zákaze účasti vo VO.

č.2 – Čestné vyhlásenie o konflikte záujmov